Il-Fondazzjoni għad-Drittijiet tan-Nisa qalet li l-awtoritajiet fil-pajjiż flimkien mal-Korp tal-Pulizija ma jafux xi tfisser il-kelma "ġeneru", is-sess tal-persuna. Il-Fondazzjoni qalet dan fi stqarrija b'reazzjoni għall-artiklu li ġie ppublikat il-Ħadd fil-gazzetta Times of Malta. Fl-artiklu tat-Times of Malta on Sunday jingħad li sorsi li tkellmu mal-gazzetta qalu li ż-żagħżugħ akkużat bil-qtil ta' Paulina Dembska, attakka żewġt irġiel qabel ma' abbuża u qatel lil Paulina Dembska. Il-Fondazzjoni qalet li jkun hemm mumenti fejn ikunu jridu jwerżqu bis-saħħa kollha tagħhom biex isemmgħu leħinhom, u dan hu propju mument minnhom. Huma qalu li jekk l-akkużat attakka żewġt irġiel oħra qabel ma jfissirx li Paulina ma nqatlitx minħabba l-fatt li kienet mara filwaqt li l-Fondazzjoni fakkret li l-vittma ġiet abbużata sesswalment qabel ma nqatlet. Fit-2 ta' Jannar, Paulina Dembska nstabet bla ħajja fi Ġnien l-Indipendenza f'Tas-Sliema għall-ħabta tal-5.15am u siegħa wara li nstabet, Aquilina ġie arrestat mill-Pulizija wara li qajjem kjass sħiħ fil-Knisja tal-Balluta. Il-Ħamis, quddiem il-Maġistrat Ian Farrugia, Abner Aquilina wieġeb mhux ħati għall-akkużi miġjuba kontrih. Il-Malta Women's Lobby ma taqbilx li l-qtil ta' Paulina Dembska ma kienx femiċidju Il-Ħamis, f'konferenza tal-aħbarijiet, il-Pulizija kkonfermat li l-qtil ta' Paulina Dembska ma kienx ippjanat u li sarx minħabba l-ġeneru tagħha. Ingħad ukoll li Abner Aquilina se jitressaq il-Qorti biex jaffaċċja l-akkużi ta' qtil u stupru tal-mara li kienet Malta bħala studenta. Il-Fondazzjoni għad-Drittijiet tan-Nisa saħqet kif in-natura tal-qtil ta' Paulina, jekk xejn jikkonferma li l-fatt li kienet mara, kien element importanti u li kien f'moħħ min qatilha. Ingħad ukoll li meta l-awtoritajiet jonqsu milli jieħu inkunsiderazzjoni is-sess tal-vittma f'każ ta' qtil, jikkonferma kemm hi sitwazzjoni ta' tħassib serju l-aktar f'każi fejn tidħol il-vjolenza fil-konfront tan-nisa. Il-Missirijiet jinsistu li l-qtil ta' Dembska kien ġenerċidju Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61e50e86e0811_rand.td-a-rec-img{text-align:left}.td_uid_3_61e50e86e0811_rand.td-a-rec-img img{margin:0 auto 0 0}